o
Claus Möller, tervetuloa TV7-kanavalle.
Sinulla on aika rankka tausta. Kertoisitko siitä?
Kasvoin akateemisessa perheessä.
Isäpuoleni on professori.
Perheessä oli kovat vaatimukset opiskelun suhteen.
Kun olin 7, isäpuoleni sai omia lapsia. Hän alkoi ajaa minua ulos.
Me emme olleet verisukulaisia.
Perheemme asui Yhdysvalloissa.
Heidän avioliitossaan oli ongelmia.
Äidin oli valittava minun ja perheen väliltä.
Päätin itse lähteä kotoa.
Sain siinä vaiheessa selville, ettei isäpuoleni ollut oikea isäni.
Sain siitä valtavan syvän hylkäämiskokemuksen.
Olin muutaman vuoden sisäoppilaitoksessa.
14-vuotiaana olin hyvin rikkinäinen, -
koska elämästäni puuttui rakkaus.
Silloin alkoi päihteidenkäyttö. Aloin polttaa hasista 14-vuotiaana.
Ensimmäisinä vuosina käyttö oli vähäistä.
Muutin uudelle paikkakunnalle Tanskassa ja aloin myydä huumeita.
Olin sisäisesti rikki. Koin syvää hylkäämisen tunnetta.
Eräs tyttö tuli elämääni. Hänestä tuli pelastukseni.
Hän toi elämääni rakkautta. Olimme yhdessä viisi vuotta.
Kun olin käyttänyt huumeita kymmenen vuoden ajan, -
kohtasin Jeesuksen Kristuksen.
Jumala alkoi koskettaa minua.
Kohtasin elävän Jumalan.
Tapasin Amsterdamissa kristittyjä.
Jumala kosketti elämääni.
Ensi kertaa koin, että Jeesus toimii ihmisten kautta.
Minulla oli oma marihuanaviljelmä.
Kävin huumekauppaa.
Olin töissä maatilalla lypsäjänä.
Maatilan omistaja oli luterilainen Hengellä täyttynyt uskova.
Hän toi uskoaan esiin vahvasti.
Koin Pyhän Hengen voiman, kun tulin ensi kertaa maatilalle.
Olin varma siitä, että Jumala toimi siellä.
Olin kommunisti ja anarkisti.
Vihasin kaikkia kapitalisteja.
Maatilan isäntä sanoi: "Tässä talossa luetaan Raamattua," -
"ennen kuin käydään syömään."
Suhtauduin välinpitämättömästi.
Kun isäntä luki Jumalan Sanaa, -
oli kuin toivon valo olisi syttynyt tunnelin päässä.
Ymmärsin, että minulla oli mahdollisuus vapautua.
Halusin niin kovasti kuulla Jumalan Sanaa.
Aina kun Raamattua luettiin, Jumalan voima kosketti minua.
Koin, miten Jumalan rakkaus tuli lähelle.
Ajatus seurakunnasta oli minulle täysin vieras.
Pohjoismaalaisten tavoin kyllä tiesin, kuka Jeesus on.
Monet ovat nimikristittyjä ja tietävät, kuka Jeesus on, -
vaikkeivät he ole uudestisyntyneitä.
Maatilan isäntä kysyi: "Ymmärrätkö, mitä luen?"
Vastasin: "Kyllä. Se on helppoa."
Muistin raamatunpaikan, joka johti minut pelastukseen.
Jumala ruokkii lintusetkin. Hän pitää huolta myös minusta.
Isäntä kysyi: "Uskotko Jeesukseen?" Vastasin: "Uskon."
Samassa synnyin uudelleen.
Täytyin Pyhällä Hengellä. Sain Hengen kasteen heti.
Jumalan voima kulki lävitseni.
Menin ulos maatilan pihalle.
Pyörin ympäriinsä ja sanoin: "Jeesus! Rakastan Sinua!"
Tyttöystäväni luuli, että olin vetänyt LSD:tä.
Hän oli nähnyt minut huumeissa. Olin aina pilvessä ja sekaisin.
Käytin LSD:tä.
Sanoin: "En ole pilvessä. Jeesus on tullut sydämeeni."
Näin synnyin uudelleen.
Kun Jeesus tuli sydämeeni, tiesin olevani rakastettu ja hyväksytty.
Tiesin saaneeni anteeksi.
Kaikki ikään kuin pyyhittiin pois.
En heti vapautunut huumeista, vaan vasta myöhemmin.
Seuraavana päivänä sain kutsun Jumalan valtakunnan työhön.
Nykyisin käyt puhumassa eri maissa, kuten Suomessa.
Korostat Raamatun lukemisen tärkeyttä. Miksi? Miten sinä luet?
Varaan Raamatun lukemiselle aikaa.
Tapaan lukea koko Raamatun kaksi kertaa -
sekä Psalmit, Sananlaskut ja Uuden testamentin neljä kertaa.
Tänä vuonna aion lukea Uuden testamentin kaksitoista kertaa.
Luen englannin- ja tanskankielistä Raamattua.
Se on noin 15 lukua päivässä.
Luen Raamattua, koska totuus vapauttaa meidät.
Olen ollut sanasokea. En pärjännyt koulussa kovin hyvin.
Raamatunluku eheyttää mieleni ja sieluni.
Haluan myös oppia tuntemaan Jumalan.
Haluan, että Pyhä Henki ilmestyy Sanan kautta.
Rakastan Jumalan läsnäoloa.
On ihanaa nähdä ihmisten täyttyvän Hengellä ja parantuvan, -
mutta tärkeintä kaikessa on Jumalan Sana.
On tärkeää olla Sanan kyllästämä, sillä Jumala puhuu Raamatun kautta.
Kun on täynnä Jumalan Sanaa, Paholaiselle ei jää sijaa.
Kun ihminen syntyy uudelleen, Paholainen palaa koputtamaan ovelle
Kun ihminen on täyttynyt Sanasta, hän kokee Jumalan rauhan.
Kun luen Jumalan Sanaa tai kirjoja, tai kuuntelen saarnoja, -
koen tasapainoa ja uskoni ja nälkäni kasvaa.
Mitä enemmän luen Sanaa, sitä suuremmaksi nälkäni kasvaa.
Se on henkilökohtainen suhde Jeesuksen Kristuksen kanssa.
Haluan tuntea Jeesuksen.
Haluan oppia tuntemaan Häntä paremmin.
Elämme maailmassa, jossa meihin kohdistuu hyökkäyksiä.
Saamme kaikenlaista informaatiota.
Tarvitsen informaatiota taivaasta, etten harhautuisi.
Jeesus antaa rauhan, varjeluksen ja parantumisen.
Hän vapauttaa sieluni.
Sanan lukeminen on kuin tankin täyttämistä.
Kun on täynnä, jotakin tulee ulos.
Ellei ole täyttynyt, mitään ei tule ulos saarnatessa.
Olet Suomessa opettanut kristityn identiteetistä.
Olemme vanhurskaita Kristuksessa.
Voitko selittää tarkemmin, mitä se merkitsee?
Julistan aina evankeliumia.
Olin ajamassa autoa, kun Herra sanoi: -
"Julista aina evankeliumia."
Aadam lankesi syntiin. Jeesus on uusi luomus.
Aadam ja Eeva ovat Jumalan unelma.
Hän loi ihmisen omaksi kuvakseen ja työtoverikseen.
Ihmisen tehtävä oli tuoda taivas maan päälle. Se oli Jumalan unelma.
Synnin takia ihminen ei uskonut Jumalan Sanaa.
Aadam ja Eeva kokivat hengellisen kuoleman.
Sen vuoksi he joutuivat eroon Jumalasta.
Paholaisesta tuli tämän maailman ruhtinas. Aadam antoi sille vallan.
Se sai vallan tappaa, varastaa ja tuhota.
Maailma kirottiin. Seurasi sairauksia, sotia ja pahuutta.
Jeesus tuli taivaasta maan päälle ihmisen muodossa.
Niin on Jumala maailmaa rakastanut, -
että Hän antoi ainoan Poikansa, jotta Häneen uskovat pelastuisivat.
Jeesus tuli maan päälle. Hän eli pyhän elämän.
Vanhan testamentin mukaan -
vanhurskaus on elämistä Jumalan vaatimusten mukaisesti.
Se on pyhän lain noudattamista.
Jos haluaa olla vanhurskas, täytyy pitää koko laki.
Jeesus täyttää koko lain. Hän tuli sitä varten.
Hän kuoli ristillä syntiemme tähden ja voitti kuolemallaan Paholaisen.
Hän täytti lain ja kuoli ristillä, -
koska minä olin tottelematon.
Hän laskeutui Helvettiin ja nousi ylös kuolleista.
Jeesus, Jumalan Poika, elää tänäänkin.
Kun otin Jeesuksen elämääni, tapahtui muutos.
Jeesus otti tottelemattomuuteni.
Otin vastaan Jeesuksen kuuliaisuuden.
Olin ollut kuuliainen laille, koska sain Hänen vanhurskautensa.
Lain mukaan olen täydellinen, kuin en olisi koskaan syntiä tehnyt.
Olen uusi luomus. Vanha elämäni tuomittiin Jeesuksen kanssa.
Kristuksessa Jumala rankaisi vanhaa syntistä minääni.
Olen kuollut synnille. Minut on kerran tuomittu.
Minut haudattiin Kristuksen kanssa kasteen hautaan.
Nousin ylös Kristuksessa uuteen elämään.
Synnyin uudesti Hengessä.
Hengessä olen täydellinen. Olen uusi luomus. En ole enää syntinen.
Olen syntynyt uudelleen. Olen Jumalan lapsi.
Evankeliumi on se, että nyt minulla on voima vaeltaa Hengessä.
Kun vaellan Hengessä, täytän lain.
Vanhurskaus tulee siitä, että elän uutta elämää Jumalan kanssa.
Jumala nuhtelee meitä, kun teemme väärin.
Johannes kirjoittaa: "Älkää tehkö syntiä."
"Jos joku kuitenkin syntiä tekee, Jeesus sovittaa syntimme."
Kun vaellan Jumalan kanssa, olen täydellinen Kristuksessa.
Täytän lain Kristuksessa. Minulla on Jumalan luonto. Olen vapaa.
Olen vanhurskas ja täynnä Pyhää Henkeä.
Olen Pyhän Hengen temppeli, Jumalan lapsi ja perillinen.
Olen parantunut ja vapaa.
Jos teen virheen, Jeesuksen veri puhdistaa synnin.
Synti ei ulotu vanhurskauteen, joka on sydämessäni.
Jeesus vapauttaa syyllisyydestä, jota koen tekemäni virheen takia.
Miksi on niin tärkeää opettaa vanhurskaudesta?
Olet puhunut siitä paljon Suomessa.
Miksi se on niin tärkeää?
Millaisena näet ihmiset, jotka eivät ymmärrä vanhurskautta?
Kun tulin uskoon, seurakunta- elämä oli minulle vierasta.
En kokenut tuomiota. Olin vain iloinen.
Olin täynnä Henkeä. Rakastin Jeesusta.
Aloin käydä raamattutunneilla. Aloin kokea, että olin tuomittu.
Suhtauduin piittaamattomasti Jumalan Sanaan.
Raamatun mukaan ei ole tuomiota niille, jotka ovat Kristuksessa.
Kun synnyin uudelleen, olin Kristuksessa.
Ellen ole juurtunut vanhurskauteen ja identiteettiin Kristuksessa, -
elän jatkuvasti tuomittuna.
Kaikille se ei ole ongelma. He eivät koskaan tunne sillä tavalla.
Jotkut ihmiset tekevät väärin mutta eivät koe syyllisyyttä.
Useimmat uskovat kamppailevat identiteetin kanssa.
He pohtivat, rakastaako Jumala heitä ja hyväksyykö Hän heidät.
Tuntuu siltä, että he näkevät Jumalan pahana.
Se on väärä jumalakuva. Jumala on täydellinen rakkaus.
Hän rakastaa niin syntisiä kuin pyhiäkin.
Hän antoi ainoan Poikansa, jotta maailma pelastuisi.
Uskon, että Jumalan rakkaus muuttaa ihmisen elämän.
Vaaditaan syvää suhdetta Jumalaan.
Vanhurskaus tulee, kun ymmärrämme, että emme ole tuomittuja.
Jeesus on avannut meille pääsyn Isän luo.
Voimme astua rohkeasti Jumalan valtaistuimen eteen.
Jumala on muuttanut elämäni.
Kun luen Raamattua, tarvitsen Pyhän Hengen opastusta.
Kyseessä on elävä suhde.
Jos elän tuomittuna, pysyttelen etäällä.
Jos tuntuu, että minussa on jokin vialla, en mene Jumalan luo.
Jos toisaalta olen juurtunut vanhurskauteen, -
identiteettini alkaa muuttua.
1. Joh. 4:17:ssä sanotaan: -
"Sellainen kuin Jeesus on, sellaisia olemme mekin maailmassa."
Jumalan täydellisyyden täytyy tulla ilmi elämässämme.
Mitä enemmän ymmärrän Jumalan tekoja elämässäni, -
sitä vapaammaksi tulen tuomiosta.
Elämässäni on enemmän Jumalan rauhaa.
Kyse ei ole kokemisesta vaan myös tietoisuudesta.
Tiedän tämän olevan totta. Samoin on parantumisen laita.
Jos tiedän olevani parantunut Jeesuksen haavojen kautta, -
Jumalan elämä ja parantuminen tulee ilmi kehossani.
Jumalan Sanassa sanotaan, että totuus vapauttaa meidät.
Kun ihminen ymmärtää ja uskoo sen, -
hänen elämässään alkaa tapahtua asioita.
Valheet väistyvät, ja hän saa Jumalan rauhan.
Uskossa eläminen on yksinkertaista.
Vaikeinta on luopua omassa voimassa yrittämisestä -
ja luottaa Jumalaan ja Hänen Sanaansa.
Se vaikuttaa meistä liian yksinkertaiselta.
Meidät vanhurskautetaan uskosta. Usko riittää.
Muuta ei tarvita. Jumala tahtoi niin. Hän rakastaa meitä.
Hän on tehnyt kaiken valmiiksi. Kun uskomme sen, vapaudumme.
Opin jo uskonelämän alussa elämään uskosta.
Olen pysynyt sillä tiellä.
Olen uudistanut mieltäni Jumalan Sanan avulla.
Olen lukenut Jumalan Sanaa ja hengellisiä kirjoja.
Olen uskonut Jumalan Sanaan. Puhun Jumalan Sanaa ääneen.
Ylistän ja kiitän Häntä. Siitä on tullut uusi elämäntapa.
Mitä enemmän sitä tekee, sitä helpommaksi se tulee.
Palveluvirkasi tunnetaan Jumalan voimasta.
Miten aloit kokea ihmeitä?
Ensimmäisen ihmeen koin omassa elämässäni, kun pelastuin.
Sitten tutustuin opetukseen, jossa Jeesus tuotiin esiin Parantajana.
Ymmärsin, että Jeesus parantaa.
Se muutti elämäni suunnan.
Tein työtä huumeidenkäyttäjien parissa vuonna 1982.
He vapautuivat huumeista ja parantuivat.
Jumala alkoi toimia kauttani rukouksessa Mark. 16:n mukaan.
En ollut edes raamattukoulussa. Halusin vain auttaa ihmisiä.
Se alkoi virrata kauttani. Siitä tuli tavallinen osa elämääni.
Olin itsekin vapautunut huumeista.
Olin ollut riippuvainen 10 vuotta. Vapauduin yhdessä hetkessä.
Tiedän, että Jeesus on todellinen.
Hän haluaa parantaa kaikki. Hän sanoo niin. Näin se alkoi.
Olet viime aikoina viettänyt paljon aikaa Suomessa.
Mistähän se johtuu?
Jos muistan oikein, kävin ensi kerran Suomessa vuonna 1993.
Nykyään vietän Suomessa vuosittain noin kaksi kuukautta.
Vierailen eri paikkakunnilla.
Olen ollut paljon myös Virossa.
Jumala on avannut oven.
Pidän suomalaisista. Suomalaiset ovat rehellisiä.
Mitä tänä keväänä tapahtuu Elämän Sana -seurakunnassa?
Olet pitänyt siellä kokoussarjoja.
Mitä kokouksissa tapahtuu?
Tapahtumat alkoivat uudenvuoden konferenssilla.
Peter kysyi monesti, jäänkö Suomeen, jos Jumala alkaa toimia.
Minulla oli kalenterissa vapaita viikonloppuja. Se sopi hyvin.
Kaikki oli kuin ennalta suunniteltua.
Kokouskalenterini oli tyhjä.
Peter ehdotti, että jatkamme vielä kokouksia -
ja katsomme, mitä tapahtuu.
Kun matkustamme tiettyyn paikkaan, -
vietämme siellä vain pari-kolme päivää. Se on hienoa.
Jumala kuitenkin lähetti kokouksiin aina vain uusia ihmisiä.
Moni tuli uskoon. Joku parani ja vapautui.
Ihmiset kohtasivat Jumalaa eri tavoin.
Jumala sai tilaisuuden toimia seurakunnassa.
Se on unelmani. Kaikkihan odottavat herätystä.
Herätys on sitä, että me heräämme ja Pyhä Henki ilmestyy.
Jeesus julisti Jumalan Sanaa ja osoitti sen todeksi.
Hän opetti, saarnasi ja osoitti Sanan todeksi -
parantamalla sairaita ja ajamalla ulos pahoja henkiä.
Jeesus on sama eilen, tänään ja ikuisesti.
Jumalan voima tuli ilmi.
Haluan nähdä, että Jumalan valta- kunta ja voima tulevat näkyviin.
Haluan nähdä voimallisia ihmeitä.
Haluamme auttaa ihmisiä.
Kokouskävijöistä puolet ovat sairaita. Ihmiset tarvitsevat apua.
Tiedämme, mitä Sanassa sanotaan.
Tunnemme historiasta monta herätystä ja parannusherätystä.
Haluamme kokea saman jälleen.
Haluan kovasti, että ihmiset saavat avun.
Näemme seurakunnassa ihmisiä, jotka kärsivät.
Ihmettelemme, miten voisimme auttaa heitä.
Ellemme julista jumalallista parantumista emmekä rukoile, -
emme näe asioiden muuttuvan.
Emme myöskään näe ihmisten pelastuvan, -
ellemme julista evankeliumia emmekä kutsu ihmisiä pelastukseen.
Usko täytyy panna käytäntöön.
Sen tähden jatkoimme. Se oli upeaa.
Olemme kuulleet mahtavia todistuksia.
Se on vasta esimakua. Toivomme näkevämme lisää.
Näetkö Pohjoismaissa kaipuuta Jumalan puoleen, -
jos vertaat tilannetta muuhun maailmaan?
Mikä on tilanne Pohjoismaissa?
Pohjoismaissa on yksi iso haaste.
Ei ole samanlaista kaipuuta Jumalan puoleen kuin aikaisemmin.
1980- ja 1990-luvuilla oli suuri kaipuu Jumalan puoleen.
Tuntui siltä kuin ihmiset yhtäkkiä heräisivät.
Yhtäkkiä he tajusivat Jumalan olemassaolon.
Se on niin lähellä joka seurakunnassa.
Ihmiset alkavat yhtäkkiä uskoa.
Silloin ihmiset alkavat kokea parantumisia ja vapautumisia.
Kaikki tulee uskosta.
Toinen haaste on epäusko.
Me koetamme ymmärtää yliluonnollista järjellä.
Yritämme keksiä järkisyitä.
Afrikassa ja Intiassa se otetaan vastaan helposti.
He suhtautuvat yliluonnolliseen eri tavalla.
Euroopassa, etenkin Pohjois-Euroopassa -
ihmiset yrittävät ymmärtää järjellä.
Ihmisillä on paljon epäuskoa mielessä, ei niinkään sydämessä.
Ihminen epäröi: "Katsotaan nyt, mitä tapahtuu."
"Täytyykö sen mennä näin?"
Tämä on iso ongelma.
Siksi meidän on autettava ihmisiä ymmärtämään, -
että usko on heissä sisällä.
Jeesus on uskon alkaja ja loppuun saattaja.
Ihmisen täytyy avautua Jumalalle. Ei saarnaajalle, vaan Jumalalle.
Kun ihminen vapauttaa uskonsa näkemään, -
että Jeesus on sama eilen, tänään ja huomenna, -
Jeesus alkaa toimia.
Claus Möller, kiitos haastattelusta. Siunausta!
Suomennos: Marianne Tenetz